Document ID: 31988L0412

Komisijas Direktīva
(1988. gada 22. jūnijs),
ar ko tehnikas attīstībai pielāgo Padomes Direktīvu 74/152/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru maksimālo projektēto ātrumu un kravas platformām
(88/412/EEK)
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Kopienas 1974. gada 4. marta Direktīvu 74/150/EEK par dalībvalstu tiesību aktu tuvināšanu attiecībā uz lauksaimniecības un mežsaimniecības riteņtraktoru tipa apstiprinājumu [1], kurā jaunākie grozījumi izdarīti ar Direktīvu 88/297/EEK [2], un jo īpaši tās 11. pantu,
tā kā, ņemot vērā gūto pieredzi un pašreizējo tehnikas stāvokli, tagad iespējams precizēt un papildināt Padomes Direktīvu 74/152/EEK [3], kurā jaunākie grozījumi izdarīti ar Direktīvu 82/890/EEK [4];
tā kā šajā direktīvā noteiktie pasākumi saskan ar viedokli, ko paudusi Komiteja to direktīvu pielāgošanai tehnikas attīstībai, kas paredzētas tehnisko šķēršļu novēršanai attiecībā uz tirdzniecību lauksaimniecības un mežsaimniecības traktoru nozarē,
IR PIEŅĒMUSI ŠO DIREKTĪVU.
1. pants
Ar šo Direktīvas 74/152/EEK pielikuma 1.3. punktu groza šādi:
"1.3. Testa laikā traktoram uzliek jaunas pneimatiskās riepas ar vislielāko diametru, kādas ražotājs paredzējis konkrētajam traktoram."
2. pants
1. Kopš 1988. gada 1. oktobra neviena dalībvalsts nedrīkst:
- atteikties piešķirt EEK tipa apstiprinājumu traktora tipam, izsniegt Direktīvas 74/150/EEK 10. panta 1. punkta pēdējā ievilkumā minēto dokumentu vai piešķirt valsts tipa apstiprinājumu, vai
- aizliegt traktoru laišanu ekspluatācijā,
ja šā tipa traktoru maksimālais projektētais ātrums un kravas platformas atbilst šīs direktīvas prasībām.
2. Kopš 1989. gada 1. oktobra dalībvalstis:
- vairs nedrīkst izsniegt Direktīvas 74/150/EEK 10. panta 1. punkta pēdējā ievilkumā minēto dokumentu tādam traktoru tipam, kura maksimālais projektētais ātrums un kravas platformas neatbilst šīs direktīvas prasībām,
- var atteikties piešķirt valsts tipa apstiprinājumu tādam traktoru tipam, kura maksimālais projektētais ātrums un kravas platformas neatbilst šīs direktīvas prasībām.
3. pants
Dalībvalstis ievieš noteikumus, kas vajadzīgi, lai ne vēlāk kā līdz 1988. gada 30. septembrim izpildītu šīs direktīvas prasības, un par to tūlīt paziņo Komisijai.
4. pants
Šī direktīva ir adresēta dalībvalstīm.
Briselē, 1988. gada 22. jūnijā

Labels: 7
3
15
6